Numidya
Numidya nɣ inumidn (s tlatint: Numidia) tkka tt inn tga yat tgldit tamaziɣt tqburt, tlla ɣ ugafa utrim n tfriqt n ugafa, g tuddma tumẓ ikalwin da issnin Ddzayr tatrart maccan ḍarat ilkm yan uzmz, tmqqur gis alliɣ tlkm ad tamẓ aylli igan dɣil Tuns d Libya d kra n igzzumn zɣ Lmɣrib. Ibḍa yadlli ungraw asrtan "Massylii" ɣ ugmmuḍ d "Masaesyli" ɣ utaram. Ɣ Imnɣi Abuniq Wis Sin (218-201 D.T), Inra ugllid n "Massylii", Massinisa, Sifaks n "Masaesyli" bac ad ismun Numidya ad tg yat tgldit. Tagldit ad tssnta am uwanek ilelli yaɣul ilmma ɣ yan wakud ar ittmlillay gr waddad n tmnaḍt taṛumant d waddad n uwank uḍfir Aṛumi.
Amzruysnfl
Tasimantsnfl
Ar aqqran imaratn imzaryn igrikn i mddn ad s yism "Nouάδeς" (i.g. Irḥḥaln), lli yaɣuln "Numidae" s ufasr alatin[1]. Maccan amẓlay g umzruy, Gabriyil Kamp, igr nn turda f tannayt ad, ikk tasga n usala awfriq n yirm[2].
Tikklt izwarn ad d ibayn yism ad tlla ɣ dar Pulibyus (tasuta tis snat D.T.) bac ad isskn imdann d ikaliwn ɣ utaram n Qarṭaj nna ɣ gan ikaliwn n ugafa n Dzayr ar asif n Mulucha (Muluya) lli yagan d Wahṛan sg unẓul kra n 160 Kilomitr[3].
Kkan tt inn inumidn bḍan f snat tqbilin tixatarin: Massyili ɣ Numidya tagmuḍant d Masaysyli ɣ utaram. Ɣ wussan n ugzzum amzwaru ɣ Yimnɣi Abuniq Wis Sin, kkan tt inn Massyli n ugmuḍ, ddaw ugllid nnsn Gala, llan g tuṛfa d Qarṭaj lliɣ tt inn kkan Masaysyli, ddaw ugllid nnsn Sifaks, llan g tuṛfa d Ṛuma. Tssimɣur tgldit n Masaysyli iwutta nns ddaw Sifaks aylliɣ tumẓ sɣ wasif n Muluya ar asif n Rhuml[4].
Maccan ɣ 206 D.T., iskr ugllid amaynu n inumidn igmuḍann Massinisa tuṛfa d Ṛuma, immatti Sifaks s tsga n Iqrṭajn. Ɣ tgira n umnɣi, fkan iṛumann lli inran Numidya s timmad nns i Masinissa, agllid n Massyli[5]. Lliɣ rad immt ɣ 148 D.T., akal n Masinissa yumẓ sɣ Muluya ar uwttu n wakal n Qarṭaj, yamẓ ula anẓul agmuḍan nns ar Brqa bac ad kullu tssutl Numidya i Qarṭaj (Applan, Punica, 106) slid ɣ dar yilel[6]. Nnig n uya, lliɣ ittyamaẓ ugllid Sifaks ɣ Lmɣrib atrar ɣ tga Tingis tamaẓunt nns, yaɣul Bukkar iga uḍfir yakkan tankkist i Massinisa. Izzri Massinisa iwtta n tgldit nns i yidrarn n Waṭlas s ikaliwn n Igaytuliyen (Gaetuli) d Fzzan dɣ nttni.
Tlkm d Massinisa g 179 D.T. yat tdri n wurɣ nna as uznn imzdaɣn n Dilus acku yuzn asn tanawt iktarn s imndi. Iskr yan zɣ Imzdaɣn n Dilus yan usfris n Massinisa ɣ Dilus d yan kra tirra f uẓru am usnimmr i ugllid. Ttyuskarn ifrisn i tarwa nns dɣ nttni g tgzirt n Dilus, iskr ugllid n Bitini, Nikumidis dɣ nttan afris i Massinisa[7].
Ḍarat n tmttant n ugllid Massinisa ɣ wattayn n 148 D.T., ikkusa iwis Mikiwsn tanbaḍt. Llig immut unggaru ad g 118 D.T., kkusan tarwa nns, Himbsal Amzwaru d Adrbaɛl d wayyaw nns bṛṛa n yiwl, Yugrtn, lli bahra ḥmln Inumidn. Ḍart n tmttant n Mikiwsn, inɣa Yugrtn Himbsal, aylli t iglin s imnɣi d Adrbaɛl[8].
Amnɣi d Ṛumasnfl
Lliɣ tlkm 112 D.T., issnta daɣ Yugrtn amnɣi nns d Adrbaɛl. Ildi d f yixf nns urfan n Ṛuma lliɣ inɣa kra n id bab n twuriwin Iṛumann lli ittawsn I Adrbaɛl. Ḍarat n yan umnɣi gzzuln d Ṛuma, yull Yugrtn acnyal umlil, tfk as Ṛuma yat tmyaqqant n tnagrit lli as bahra iɣudan, aylliɣ d akkʷ daɣ tssnkr ackki n tmasaɣt. Ittyuɣra i unbbaḍ adɣran aṛuman afad ad ibdd mnid n tsnbḍayt f tumliwin n ugufsu lli fllas isrs ufna nns asrtan Gayus Mimmyus. Sbzzizn f Yugrtn dɣ nttan ad nn yack s Ṛuma afad ad ifk tugga nns mgal anbbaḍ aṛuman. Akud ann ad tettyukkas watig i tugga n Yugrtn acku ibayn d umzru nns ukriḍ d wugnid, urdun ilmma is d nttan ad inɣan afna nns Anumid.
Issnta umnɣi gr Numidya d Tgdudant Taṛumant, mmatin mnnawt tgrummawin s Tafriqt n ugafa ddaw n tmmuɣra n uqunsu Kwintus Kaykilyus Mitilus Numidikus. Lliɣ yanni Gayus Maryus, agnsas n Mitilus, is iɣzzif umnɣi ig zun iɣ rad jjun ur ismid, issṛmi t uylli yanni, yurri s Ṛuma ar isiggil ad ittusta d ig aqunsu. Lliɣ ilkm aylli ira, yurri daɣ s Numidya afad ad indh amnɣi s yixf nns. Yuzn ilmma Akwaystur (Quaestor) Sula s taddjart Mawriṭanya afad ad sbddn tannalt nnsn i Yugrtn. S twisi n Bukkus Amzwaru, yumẓ Sulla Yugrtn, isslkm amnɣi s trnnawt ɣ tgira. ittyawi Yugrtn s Ṛuma ɣ tyffart, srsnt ɣ Tulyanum[9].
Sakn iṛumann Yugrtn iswak ɣ usfuglu s trnawt n Gayus Maryus, nɣin t ilmma ɣ 104 D.T[10].
Tagldit ibḍansnfl
Ḍart n tmttant n Yugrtn, ittyurna ttmi n utaram n Numidya i yikalln n ugllid n Muriṭanya, Bukkus Amzwaru[11]. Isul usagur n tgldit ddaw tnbaḍt n igldunn n tmazirt. Lliɣ immut ugllid Gawda ɣ 88 D.T., irwas is tettyubḍa tgldit f sin igzman, yat tgldit tagmuḍant mqqurn, d yat tgldit tutrim imẓẓiyn f ultmas. Igllidn n ugmuḍ ar ssnfluln iqariḍn, win utaram ur jjun nufi winnsn. Imkn is tt inn kkan igllidn utrimn ar akkan tukkist i yigmuḍann[12][13].
Ismd umnɣi uɣrim gr Kaysar d Pumiy tilit n Numidya tarmagult ɣ 46 DT[3]. Tettyufka tgldit tutrimt gr isaffn n Sava (Asif n Summam) d Ampsaga (Asif n Lkbir) i Bukus Wis sin, taɣul tgldit tagmuḍant d tasga taṛumant. Aylli d yagurn zɣ tgldit tutrimt d tmdint n Kirta izzri yan uzmz gzzuln g ila tanbḍimant ddaw Publyus Sityus. Taɣul daɣ tgldit tutrimt taqburt ddaw tnbaḍt n ugllid anumid Arabyu lli inɣan Sityus yawi adɣar nns. Isskcm iɣf nns g yimnɣitn uɣrimn iṛumann, aylli t isslkmn i ad ittyunɣa[14].
Igllidn n Numidyasnfl
Igllidn n Numidya tutrimtsnfl
Igllidn n Numidya tagmuḍantsnfl
Igllidn yaḍn n Numidyasnfl
Post-Independencesnfl
From the end of the Kingdom, Numidia was ruled by the following powers:-
- 25 BC to 395 AD: Roman Empire, becoming
- 395 to 429 Western Roman Empire
- 429 to 534: Vandals
- 534 to 642: Eastern Roman Empire
- 642 onwards: Muslim Arabs
Izdayn n bṛṛasnfl
Ẓṛ ulasnfl
Isaɣulnsnfl
- ↑ Numida d Nomas
- ↑ Camps, Gabriel (1979). "Les Numides et la civilisation punique". Antiquités africaines (in French). 14 (1): 43–53. doi:10.3406/antaf.1979.1016.
- ↑ 3,0 et 3,1 Chisholm, Hugh, ed. (1911). "Numidia" . Encyclopædia Britannica. Vol. 19 (11th ed.). Cambridge University Press. pp. 868–869.
- ↑ History of Humanity: From the seventh century B.C. to the seventh century A.D. Sigfried J. de Laet, Joachim Herrmann UNESCO,
- ↑ Idjouadiene, L., Mostefaoui, T.A., Djermoune, H. et al. XRF analysis of ancient Numidian coins: a comparison between different kingdoms. Eur. Phys. J. Plus 136, 512 (2021).
- ↑ Historical Dictionary of Morocco Aomar Boum, Thomas K. Park Rowman & Littlefield
- ↑ Itineraria Phoenicia - Edward Lipiński
- ↑ Sallust (c. 40 BCE), Jugurthine War XI–XIII.
- ↑ Telford, Lynda (2014). Sulla: A Dictator Reconsidered. Pen and Sword.
- ↑ Connolly, Peter; Gillingham, John; Lazenby, George (2016). The Hutchinson Dictionary of Ancient and Medieval Warfare. Routledge. p. 171.
- ↑ Chisholm, Hugh, ed. (1911). "Numidia" . Encyclopædia Britannica. Vol. 19 (11th ed.). Cambridge University Press. pp. 868–869.
- ↑ Duane W. Roller (2003), The World of Juba II and Kleopatra Selene: Royal Scholarship on Rome's African Frontier, New York: Routledge, p. 25.
- ↑ Gabriel Camps (1989) [published online 2012], "Arabion", Encyclopédie berbère, 6: Antilopes–Arzuges, Aix-en-Provence: Edisud, pp. 831–34,
- ↑ Gabriel Camps (1989) [published online 2012], "Arabion", Encyclopédie berbère, 6: Antilopes–Arzuges, Aix-en-Provence: Edisud, pp. 831–34,
kab_Latn kab_Latn kab_Latn quy_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn eng_Latn eng_Latn eng_Latn eng_Latn eng_Latn eng_Latn taq_Latn kab_Latn taq_Latn kab_Latn fra_Latn srd_Latn eng_Latn eng_Latn eng_Latn szl_Latn vec_Latn eng_Latn eng_Latn srd_Latn eng_Latn lim_Latn lim_Latn